# Way Down

Way Down (The Vault en altres països) és una pel·lícula de l'any 2021, dirigida per Jaume Balagueró i protagonitzada per Freddie Highmore, Àstrid Bergès-Frisbey, Sam Riley, Liam Cunningham, Luis Tosar, Axel Stein, José Coronado i Famke Janssen. La història té una semblança passagera amb la del Black Swan Project, recuperat el 2007 per Odyssey Marine Exploration, una empresa privada de salvament marítim, però que més tard es va lliurar a Espanya després de 5 anys de disputa legal. S'ha subtitulat al català.

## Argument

La llegenda que el Banc d'Espanya és inexpugnable i no es pot atracar no espanta a Thom Johnson (Freddie Highmore), el brillant i jove enginyer reclutat per a esbrinar com accedir al seu interior. L'objectiu és un petit tresor que estarà dipositat en el banc només deu dies. Deu dies per a descobrir el secret de la caixa, deu dies per a ordir un pla, deu dies per a preparar l'assalt, deu dies per a aprofitar-se d'un pla de fugida irrepetible, quan l'esperada final del Mundial de Futbol de Sud-àfrica reuneixi a centenars de milers d'aficionats a les portes del propi Banc. Deu dies per a aconseguir la glòria… o per a acabar a la presó.

## Repartiment

* Freddie Highmore com Thom Johnson
* Astrid Bergès-Frisbey com Lorraine
* Liam Cunningham com Walter Moreland
* Sam Riley com James
* José Coronado com Gustavo Medina
* Luis Tosar com Simón
* Famke Janssen com Margaret
* Emilio Gutiérrez Caba com President del Banc d'Espanya
* Axel Stein com Klaus
* James Giblin com pare de Thom
* Hunter Tremayne com Executiu
* Julius Cotter com Executiu
* Craig Stevenson com Executiu
* Daniel Holguín com Muñoz

## Estrena

Way Down es va estrenar als cinemes el 15 de gener de 2021 al Brasil i Taiwan, i al març als EUA. El 31 de juliol, va estar disponible a Netflix. A Amazon Prime Video al Regne Unit.
La pel·lícula es va estrenar a les sales espanyoles el 12 de novembre de 2021.

## Taquilla

Va obrir amb 1,2 milions d'euros el seu primer cap de setmana a Espanya, convertint-se en el millor debut a taquilla espanyola en el que va de l'any en aquest sentit. La pel·lícula va recaptar 7,8 milions de dòlars arreu del món (5,7 milions de dòlars a Espanya).

## Crítiques

A l'agregador de ressenyes Rotten Tomatoes el 54% de les 24 crítiques són positives, amb una valoració mitjana de 5,8/10. El consens dels crítics del lloc web diu: "El seu temps d'execució passa sense dolor, però les emocions d'enginy de Way Down es veuen atenuades per la familiaritat".

## Premis

Als XXXVI Premis Goya va obtenir el premi als millor efectes especials.

## Notes

* ↑ La pel·lícula es va titular Way Down a Espanya i altres països europeus, sud-americans i asiàtics.

## Referències

* ↑ «The Vault».
* ↑ «Way Down movie review: Ocean's 11 meets The Italian Job in heist thriller set in Spain». South China Morning Post, 04-03-2021.
* ↑ Green, Robert «Sunken treasure headed back to Spain». Reuters, 17-02-2012.
* ↑ Way Down a la Base de dades de cinema en català
* ↑ «Way Down». Goita què fan ara. [Consulta: 12 juliol 2022].
* ↑ Balkovich, Robert. «The Freddie Highmore Crime Thriller Flop Defying Odds And Heating Up On Netflix», 03-08-2021.
* ↑ Heredia, Sara. «Los 2 misterios en los que se centra 'Way Down', el gran atraco de Freddie Highmore», 15-11-2021.
* ↑ «‘Way Down’ se convierte en el mejor estreno español del año y mantiene la taquilla por encima de cinco millones de euros», 17-11-2021.
* ↑ «Way Down' Box Office».
* ↑ The Vault a Rotten Tomatoes
* ↑ Ganadores Premios Goya 2022: lista completa, El Mundo, 13 de febrer de 2022

## Enllaços externs

* Tràiler de la pel·lícula a YouTube